Donald Sutherland

Actor o Ganada oedd Donald McNichol Sutherland, CC (17 Gorffennaf 1935 – 20 Mehefin 2024) y bu ei yrfa ffilm yn ymestyn dros saith degawd.

 Gyrfa 
Cododd Sutherland i enwogrwydd ar ôl chwarae mewn cyfres o ffilmiau llwyddiannus, gan gynnwys The Dirty Dozen (1967), M*A*S*H (1970), Kelly's Heroes (1970), Klute (1971), Don't Look Now (1973), Fellini's Casanova (1976), 1900 (1976), Animal House (1978), Invasion of the Body Snatchers (1978), Ordinary People (1980) ac Eye of the Needle (1981).Cannes profile page

Wedi hynny sefydlodd ei hun fel un o actorion cymeriad mwyaf parchus a hyblyg Canada.Britannica biography of Donald Sutherland

Yn ddiweddarach bu'n serennu mewn nifer o ffilmiau llwyddiannus eraill lle ymddangosodd naill ai mewn rolau arweiniol neu gynorthwyol megis A Dry White Season (1989), JFK (1991), Outbreak (1995), A Time to Kill (1996), Without Limits (1998), The Italian Job (2003), Cold Mountain (2003), Pride & Prejudice (2005), Aurora Borealis (2006) a masnachfraint The Hunger Games (2012–2015).

Enwebwyd Sutherland am wyth Gwobr Golden Globe, gan ennill dau am ei berfformiadau yn y ffilmiau teledu Citizen X (1995) a Path to War (2002); daeth Citizen X hefyd â Gwobr Emmy Primetime iddo. Roedd ganddo seren ar Balmant Enwogion Hollywood a Phalmant Enwogion Canada. Mae wedi derbyn Gwobr Academi Canada am y ffilm drama Threshold (1981). Mae sawl cyhoeddiad cyfryngau a beirniad ffilm wedi ei ddisgrifio fel un o'r actorion gorau na enwebwyd erioed am Oscar. Yn 2017, derbyniodd Wobr Oscar Er Anrhydedd am ei gyfraniadau at sinema..

Yn y gyfres ddrama hanesyddol Trust, sy'n ymdrin a herwgipiad John Paul Getty III, roedd Sutherland yn chwarae rhan y teicŵn J. Paul Getty. Darlledwyd y gyfres ar sianeli FX a BBC 2.

Bywyd personol
Bu'n briod deirgwaith. Roedd ei briodas gyntaf i Lois May Hardwick, prifathrawes, rhwng 1959 a 1966. Roedd ei ail briodas rhwng 1966 a 1970, i Shirley Douglas, merch Tommy Douglas cyn brif-weinidog Saskatchewan a adnabuwyd fel 'Tad Medicare' yng Nghanada.The Observer , March 30, 2008: On the money – interview with Donald Sutherland; retrieved June 16, 2012. Cawsant ddau o blant y gefeilliaid Kiefer and Rachel. Rhwng 1970 a 1972, cafodd garwriaeth gyda ei gyd-seren yn Klute, Jane Fonda.

Priodd yr actores Ffrengig-Ganadaidd Francine Racette yn 1972, wedi ei chyfarfod ar set y ddrama Canadaidd Alien Thunder. Cawsant tri mab – Rossif Sutherland, Angus Redford Sutherland, and Roeg Sutherland – y tri wedi eu henwi ar ôl cyfarwyddwr oedd Sutherland wedi gweithio gyda nhw. Enwyd Kiefer ar ôl yr awdur a chyfarwyddwr Americanaidd Warren Kiefer, a'i gyfarwyddodd yn ei ffilm nodwedd cyntaf Castle of the Living DeadOff Screen Volume 15, Issue 12, 31 December 2011: Warren Kiefer – The Man Who Wasn’t There ; retrieved June 16, 2012.; enwyd Roeg ar ôl y cyfarwyddwr Nicolas Roeg; enwyd Rossif ar ôl y cyfarwyddwr Ffrengig Frédéric Rossif; ac mae enw canol Angus Redford wedi ei enwi ar ôl Robert Redford.

Bu farw yn 88 mlwydd oed yn Miami wedi salwch hir.

 Cyfeiriadau 

Categori:Genedigaethau 1935
Categori:Marwolaethau 2024
Categori:Actorion ffilm yr 20fed ganrif o Ganada
Categori:Cyn-fyfyrwyr Prifysgol Toronto
Categori:Pobl a aned yn Brunswick Newydd
Categori:Pobl fu farw ym Miami
Categori:Pobl o Ganada o dras Albanaidd